Strawberry 100%

|}

Ichigo 100% (いちご100%) er en 167 kapitler lang manga skrevet av Mizuki Kawashita. Den gikk i bladet Weekly Shounen Jump fra 2002, volum 12, til 2005, volum 35. Den ble gitt ut som 19 mangaer (tankōbon) mellom august 2002 og desember 2005. Serien er også lagd som hørespill (audiodrama), noveller, spill og en anime. Serien ble lisensiert av Viz Media, første bok kom ut juli 2007.

Historie 
Ichigo 100% handler om Junpei Manaka og hans liv gjennom videregående, hvordan han strever etter å regissere filmer og forholdet til jentene han møter.

Det begynner med at Junpei (en gang i slutten av ungdomsskolen) går opp på taket av skolen for å se på solnedgangen. Når kan kommer opp, faller det en vakker jente ned rett foran han, og han skimter hennes jordbærmønstrede undertøy før hun løper sin vei.

Han klatret opp på kanten hvor jenta satt og finner en mattebok med navnet Aya Tōjō. Han håper at eieren av boka er Aya, men når han finner ut at Aya bare er en vanlig jente med flettet hår og tykke briller, blir han skuffet. Men han oppdager snart at hun er en meget god forfatter. Hun er også den eneste han har fortalt drømmen sin til: At han vil bli en anerkjent filmregissør og at han ønsker å filmatisere historien hennes en gang.

Etter å ha snakket med vennene sine, Rikiya Komiyama og Ōkusa, kommer de fram til at jenta han møtte på taket må ha vært Tsukasa Nishino. Junpei bestemmer seg for tilstå sin kjærlighet til henne, til tross for ryktet om at hun har avslått alle som har spurt henne ut. Junpei følger Ayas råd og tilstår mens han gjør "pull-ups". Til alles overraskelse sier Tsukasa ja til å bli hans nye kjæreste. Men rett etterpå ser han den mystiske jenta med jordbærmønstret undertøy og han innser at Tsukasa ikke er den jenta han lette etter.

Junpei bestemmer seg for å gjøre det beste ut av sitt forhold til Tsukasa til tross for at hun ikke var den han lette etter. Med opptaksprøver til videregående skole rett rundt hjørnet overbeviser han Tsukasa om å prøve å komme inn på Izumizaka High, den samme skolen som Junpei vil inn på. Aya hjelper dem med forberedelsene og det utvikles et trekantdrama mellom dem.

Manga 
Ichigo 100% mangaen består av 19 bøker, med totalt 167 kapitler og et bonuskapittlel som handler om Misuzu Sotomura. Mangaen fokuserer mer på romantikken og dramatikken som utvikler seg blant hovedpersonene (mens animeen fokuserer på det komiske).

De første kanjiene i etternavnene på de fire kvinnelige hovedpersonene representerer en bestemt himmelretning. Tō (東) i Aya Tōjō er øst; Nishi (西) i Tsukasa Nishino er vest; Kita (北) i Satsuki Kitaōji er nord; og Minami (南) i Yui Minamito er sør. Naka (中) i Junpei Manaka betyr senter eller, i midten. Forfatteren brukte dette som et figurativt diagram som indikerer retningen Junpeis hjerte peker. I den første OVAen har Junpei et mareritt hvor alle fire jentene står rundt ham i hver sin himmelretning.

Figurer 
Liste over figurer i Strawberry 100%

Anime 
Ichigo 100% ble lagd som en 26 episoders TV-serie av MADHOUSE. Den ble sendt over hele japan på Animax og TV Asahi. Hver episode var rundt 12 minutter lang og kom i par i et halvtimes program. De tar for seg ca. 2 kapittler av mangaen hver. De siste to episodene var spesielle "unaired" episoder. Tidsperioden i animeen er mye kortere enn i mangaen. Animeen følger heller ikke helt mangaen og flere kapittler er kuttet bort og andre er modifisert. Den fjerde OVAen er også en helt egen historie som man ikke finner i den originale mangaen.

OVA 
Ichigo 100% OVAene ble gitt ut på et annet tidspunkt enn TV-serien. Den første OVAen ble gitt ut før TV-serien (og var lagd bare av MADHOUSE). OVAene er ikke en oppfølger til serien, men snarere separate episoder basert på bestemte kapittler fra Ichigo 100% mangaen (med unntak av OVA 4).

Episodetitler:

 "Jump Festa 2004/My fleeting heart is going East and West"
 "Stormy Spring Festival of the Night Mist" (Deler av manga kapittel 22,82)
 "Oumi Academy Exodus" (tilhører manga kapittel 58,59,60)
 "Fresh Pension Crisis ~ Be Careful of the Owner!" (Original historie. De tre guttene og syv jentene skaffer seg en helge jobb på en fjell hytte. Men eierne viser seg å være perverse mennesker som ønsker å forulempe jentene ved å la dem bruke avslørende klær. Det er opp til Junpei å beskytte dem.)
 "Sudden change of Heart!?"  (Utvidelse av bok 17 sin bonus historie "Omake". Jentene bytter på mystisk vis personlighet.)

I forhold til animeen vil; OVA 1 går rett etter episode 24, OVA 2 vil gå mellom 12 og 13, OVA 3 vil gå mellom 21 og 22. OVA 4 og 5 følger ikke historien og står da alene (men anbefales og sees til sist).

Tittelsang 
 TV:
Åpningssang: "Shine of Voice" av dream
Avslutningssang: "Ike Ike" av Hinoi Team
 OVA:
Åpningssang: Kimiiro 100% av Nana Mizuki, Megumi Toyoguchi, Sanae Kobayashi, og Mamiko Noto
Avslutningssang:
"Jink White" av Mamiko Noto
"Daigyakuten Kiss" av Megumi Toyoguchi**#"Kokoro Capsule" av Nana Mizuki
"Kokoro Capsule" av Nana Mizuki
"Platonic Scandal" av Sanae Kobayashi

Eksterne lenker 
 
 
 Shueishas Ichigo 100% webside

Manga
Animeserier
Ungdomsserier
Animerte komiserier
Romantiske TV-serier
Japanske TV-serier fra 2000-årene